প্রধান অতিথির বক্তব্যে ভাইস চ্যান্সেলর অধ্যাপক ড. মোহাম্মদ রফিকুল আলম বলেন, ফ্যাব্রিকেশন ল্যাব একটি বিশেষায়িত ও বহুমূখী ল্যাবরেটরি। এ ধরণের লাব স্থাপন অনেক ব্যয়বহুল হওয়ায় দেশের মাত্র হাতেগোণা কয়েকটি বিশ্ববিদ্যালয়ে এই সুবিধাটা আছে। আমাদের মাননীয় প্রধানমন্ত্রী শেখ হাসিনা বর্তমানে শিক্ষা ও উন্নয়ন গবেষণা খাতে সর্বোচ্চ গুরুত্ব দিচ্ছেন। সম্প্রতি রক্ত পরীক্ষার মাধ্যমে ক্যানসার রোগ শনাক্তকরণ এবং ইলিশের জীবনরহস্য উদ্ঘাটন প্রভৃতি আবিষ্কার- সেই পথেই এগিয়ে যাওয়ার সফল পদক্ষেপ। চুয়েট ফ্যাব ল্যাব থেকেও সেরকম কিছু সৃজনশীল কাজ বেরিয়ে আসবে বলে আমরা প্রত্যাশা করি। পরে ফ্যাব ল্যাবের পক্ষ থেকে মাননীয় ভাইস চ্যান্সেলরকে সম্মাননা স্মারক প্রদান করা হয়।